सायारामा सानफ्रोमबो बावखुंग्रि हाजोआव बन दानो थाङो। मोनाबिलि सम जाब्लासो न’आव मोनफैयो आरो फिसाजो फिसालायाबो सानसे थारला फरायसालियाव थाहै नाङो। फारसेथिं बानाथिया न’आव थानानै जौ फानबाय थायो। बयजोंबो गोदै रायज्लायना बयखौबो गावनिथिं बोनानै लाबोयो। बयजोंबो बिसि-फिसाय बादि सोमोन्दोनि खोथा बाथ्रा रायज्लायो। बे बादिनो अनारामाबो फिसाय आरो फिसाफोर गोयै समाव जौ लोंफैग्रा जाबाय। गोदान गानग्रा-जोमग्रा जानाय-लोंनाय होफैबाय थायो आरो एखनबा फैसा- थाखाबो बिबानो होलाङो। सम आरो बोथोर बारलांनायजों फागुननि बारजों थांफाना बै लाइमोन बैसोनि दैथुनावसो गोजोम हैफिनबाय।